Cláudio Taffarel

Cláudio André Mergen Taffarel (* 8. máj 1966, Santa Rosa, Rio Grande do Sul) je bývalý brazílsky futbalový brankár. 

Narodil sa v meste Santa Rosa na juhu Brazílie a je nemecko-talianskeho pôvodu. Jeho najväčším úspechom je víťazstvo v reprezentácií Brazílie na Majstrovstvách sveta 1994. Na tomto turnaji dostal v prvom kole len jeden gól a v nadstavbovej časti dva góly. Okrem tohto víťazstva bol súčasťou mužstva, ktoré získalo striebro na Majstrovstvách sveta v roku 1998 vo Francúzsku. V semifinálovom zápase proti Holandsku hral kľúčovú rolu v penaltovom rozstrele, ktorý Brazília vyhrala 4-2, keď zachránil posledné dve pokusy. 

Na klubovej úrovni Taffarel hrával za Internacional (1984-90), Parmu (1990-93 a 2001-02), Reggianu (1993-94), Atlético Mineiro (1994-97), a Galatasaray (1998-2001). V brazílskej reprezentácií je brankárom s najväčším počtom štartov (101) v histórii. Brazíliu celkovo reprezentoval na troch Majstrovstvách sveta: 1990, 1994 a 1998. Taffarel bol brankárom Brazílie pri triumfoch na Copa América v rokoch 1989 a 1997.

Bol dôležitou súčasťou tímu Galatasaray počas jeho víťazstva v Pohári UEFA v roku 2000. Vo finále proti Arsenalu sa stal mužom zápasu. Galatasarayu pomohol aj pri víťazstve v Superpohári UEFA nad Realom Madrid. V drese Parmy vyhral taliansky pohár Coppa Italia.

V roku 2004 bol na krátky čas trénerom brankárov v klube Galatasaray SK. Spolu s bývalým spoluhráčom z Atlética Mineiro Paulom Robertom založil hráčsku agentúru zameranú prevažne na mladých hráčov.

 Úspechy 

 Brazília
 Copa América 1989:  víťaz
 Majstrovstvá sveta vo futbale 1994: Víťaz

 Parma

 Coppa Italia: 1992, 2002
 Pohár víťazov pohárov UEFA: 1993

 Galatasaray
 Pohár UEFA: 2000
 Superpohár UEFA: 2000
 Liga majstrov UEFA: 2001 štvrťfinále
 Turecká liga: 1999, 2000
 Turecký pohár: 1999, 2000

 Atlético Mineiro
 Minas Gerais State majstrovstvá: 1995
 Conmebol pohár: 1997

 Referencie 

 Zdroj 




Kategória:Brazílski futbalisti
Kategória:Hráči Sport Club Internacional
Kategória:Hráči Clube Atlético Mineiro
Kategória:Hráči Galatasaray SK
Kategória:Hráči Parma FC
Kategória:Hráči AC Reggiana 1919
Kategória:Hráči Majstrovstiev sveta vo futbale 1990
Kategória:Hráči Majstrovstiev sveta vo futbale 1994
Kategória:Hráči Majstrovstiev sveta vo futbale 1998
Kategória:Majstri sveta vo futbale